Nummelan lentokenttä

Nummelan lentokenttä () sijaitsee Vihdissä Lohjanharjulla valtatien 25 ja Nummelan taajaman välissä. Sitä hallinnoi Nummelan Lentokenttäyhdistys ry. Lentokentästä käytetään englanniksi nimitystä Helsinki West. Nummelan lentokenttää kehitetään ekologisen, digitaalisen ja sähköisen ilmailun perusteella. Syksyllä 2021 lentokentällä otettiin käyttöön automaattisen valvontajärjestelmän, joka havaitsee ja varoittaa kiitotiealueella olevista esteistä. Lentokentällä ei ole polttoainepistettä. == Historia == === Lentokentän rakentaminen === Nummelan lentokenttä rakennettiin vuonna 1940 Suomen ilmavoimien käyttöön. Nummelan lentokentän syntyyn vaikutti erityisesti tapahtumat Virossa, jossa Neuvostoliitto oli vaatinut käyttöönsä Tallinnan ja Paldiskin lentokentät. Etelä-Suomeen oli saatava lisää kenttiä ja Nummela soveltui Suomenlahdella toimivien ilmavoimien yksiköiden työkentäksi. Nummelan lentokenttä oli rakenteilla jo talvisodan aikana. Välirauhan aikana Erillinen lentolaivue käytti Nummelan lentokenttää tukikohtanaan, kalustonaan Blackburn Ripon meritiedustelukoneet.Kurunmäki 2016, s. 22–25 === Lentolaivueiden tukikohta === Jatkosodan aikana, 26. kesäkuuta 1941, Lentolaivue 6 siirtyi Turusta Nummelan lentokentälle. Laivueen toiminta-alue oli 1941 Hangon rintama ja Suomenlahden merialue. Kentällä sattui lento-onnettomuus 2. elokuuta 1941, jolloin pommituslennolle lähdössä ollut kone syöksyi maahan ja koneessa olleista kolmesta kaksi sai surmansa.Anne Koski, Vuoden 1941 lento- onnettomuudesta julkaistiin kirja. Vihdin uutiset 7.8.2013, viitattu 26.5.2018 Lokakuusta joulukuuhun 1941 Nummela toimi myös Lentolaivue 32:n Curtiss- lentueen tukikohtana. Nummelaan komennetun lentueen nimeksi tuli Osasto H. === Nummelan kentän kehitys jälkeen === Kesällä 1943 Nummelan kentälle rakennettiin lavastaja Royn (Tapio Vilpponen) suunnittelema meksikolaiskaupunki Suomi-Filmin Herra ja ylhäisyys elokuvan filmausta varten. Herra ja Ylhäisyys elokuva filmattiin Nummelan lentokentällä kesällä 1943 Vihdin kunta on saanut kentän kehittämiseen rahoitusta, jonka ansiosta kiitotiet voidaan kunnostaa. Malmin kentän lakkauttamista ennakoiden sieltä on siirtymässä yrityksiä Nummelaan. Ympäristölupa kuitenkin rajoittaa toiminnan laajentamista. Kentän ylläpitäjä hakee uutta lupaa. == Muistomerkit == Onnettomuudessa surmansa saaneiden muistoksi on kentän ja tien numero 25 välisessä metsässä olevaan kiveen kiinnitetty kyltti.Nummelan lentokentän vaiheet. Kansalaismuisti, viitattu 26.5.2018 Toisella puolella kenttää on muistomerkki Total Energy, jolla muistetaan kaikkia kentällä sattuneissa onnettomuuksissa surmansa saaneitaNummelan lentokentän muistomerkki, Kansalaismuisti. ==Toiminta== Kentällä järjestetään purjelentokoulutusta. Kentällä toimii Cumulus rf/ry ==Rajoituksia== Kentällä on toistuva läpilaskuharjoittelu kielletty meluhaittojen välttämiseksi, ja yöaikaan on lentotoiminta rajoitettu vain välttämättömiin saapumisiin ja lähtöihin. Kenttä ei ole valaistu, ja tankkaaminen on sallittu ympäristösyistä ainoastaan erityisluvalla. == Lähteet == * === Viitteet === ==Kirjallisuutta == Kauko Peltonen ja Kai Halonen: Nummelan lentokentällä. Tapahtumia ja tarinoita jatkosodan ajalta ja vähän sen jälkeen. BoD 2015. ISBN 978-952-31-8828-0 ==Aiheesta muualla== * Nummelan lentokenttäyhdistyksen sivusto * Lentopaikat.fi – Nummela * Nummelan lentokentän sota- ja elokuvahistoriaa Luokka:Suomen lentopaikat Luokka:Suomen sodanaikaiset lentokentät Luokka:Vihdin rakennukset ja rakennelmat Luokka:Vihdin liikenne Luokka:Nummela